31. ΑΠΟΦΑΣΙΣ ΔΙΟΙΚΗΤΙΚΟΥ ΣΥΜΒΟΥΛΙΟΥ ΙΚΑ Αριθ. 287 της 8 Ιουν./15 Ιουλ. 1971 (ΦΕΚ Β΄ 559) Περί επεκτάσεως της ασφαλίσεως του ΙΚΑ εις το προσωπικόν το απασχολούμενον και απασχοληθησόμενον εις επιχειρήσεις κονσερβοποιΐας οπωρολαχανικών, κρεάτων, και ιχθυηρών τας εγκατεστημένας και εγκατασταθησομένας εντός των περιοχών κοινοτήτων τινών του Ν. Δράμας. Αποφασίζει ομοφώνως: 1.Την επέκτασιν της παρά τω ΙΚΑ ασφαλίσεως των εν άρθρ. 1 παρ. 2 του Α.Ν. 1846/51 κλάδων εις το προσωπικόν το απασχολούμενον και απασχοληθησόμενον εις επιχειρήσεις κονσερβοποιΐας οπωρολαχανικών, κονσερβοποιΐας κρεάτων και κονσερβοποιΐας ιχθυηρών, τας εγκατεστημένας ή εγκατασταθησομένας εντός των περιοχών των εν τω Νομώ Δράμας κοινοτήτων Κεφαλαρίου, Κυργίων, Αγίου Αθανασίου, Χωριστής, Μικροχωρίου, Φτελιάς, Καλαμπακίου, Καλαμώνος, Αγίας Παρασκευής, Νεροφράκτου, Μαυρολεύκης, Κουδουνίων και Δήμου Δοξάτου. 2.Την ανάθεσιν της αρμοδιότητος δια την ανωτέρω ασφάλισιν εις το Τοπικόν Υποκατάστημα του ΙΚΑ Δράμας. 3.Την έναρξιν εφαρμογής της παρούσης από της πρώτης του μεθεπομένου μηνός εκείνου της δημοσιεύσεώς της εις την Εφημερίδα της Κυβερνήσεως. 